**NAVODILA PRIJAVITELJEM ZA IZDELAVO VLOGE**

Zainteresirane osebe se lahko v času odprtega razpisa seznanijo z razpisno dokumentacijo na spletnem naslovu <https://www.gov.si/drzavni-organi/ministrstva/ministrstvo-za-kulturo/javne-objave/>.

***PRIJAVA PROJEKTA***

Vloga mora biti sestavljena v skladu z 9. točko besedila javnega razpisa.

Obvezne sestavine vloge morajo biti izpolnjene v skladu s temi navodili. Če vloga ne bo vsebovala vseh obveznih sestavin oziroma če obvezne sestavine vloge ne bodo v celoti izpolnjene, se bo vloga štela za nepopolno, prijavitelj pa bo pozvan k njeni dopolnitvi.

Vloga mora biti v slovenskem jeziku.

**Vloga mora biti izpolnjena in oddana v elektronski obliki na spletnem obrazcu, ki je dostopen na naslovu** [**http://ejr.ekultura.gov.si/ejr-web**](http://ejr.ekultura.gov.si/ejr-web)**.**

Vlogo na javni razpis oddate kot elektronsko izpolnjen spletni obrazec in mora vsebovati vse zahtevane priloge in podatke, določene v razpisni dokumentaciji. Oddana oziroma predložena mora biti na enega od načinov, opredeljenih v točkah 6.1 besedila razpisa (oddaja elektronsko podpisane vloge) in 6.2. besedila razpisa (oddaja lastnoročno podpisane vloge).

Prijaviteljem svetujemo, da vlog ne oddajajo zadnji dan razpisnega roka, ker lahko pride do preobremenjenosti strežnika.

Prijavitelj lahko na javni razpis prijavi **samo en projekt oziroma odda le eno elektronsko vlogo**. Če prijavitelj prijavi več kot en projekt (odda več elektronskih vlog), bo obravnavana le tista vloga oziroma njena sprememba ali dopolnitev, ki bo pravočasno oddana zadnja, vse preostale vloge pa bodo zavržene.

Na javnem razpisu lahko z istim projektom kandidira le en prijavitelj. Če bo več prijaviteljev na javnem razpisu kandidiralo z istim projektom, bodo vse vloge zavržene.

***ODDAJA VLOGE***

**Oddaja elektronsko podpisane vloge**

(1) Vlogo oddate na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>. Podpišete jo s kvalificiranim digitalnim potrdilom ali e-identiteto. Vloge NE tiskajte in pošiljajte po navadni pošti.

(2) Vlogo odda **zakoniti zastopnik oziroma pooblaščena oseba prijavitelja**.

(3) Elektronsko podpisana vloga se šteje za pravočasno, če je izpolnjena, digitalno podpisana in oddana v spletni aplikaciji eJR do vključno 13. 11. 2025 do 24.00.

**Oddaja lastnoročno podpisane vloge**

(1) V primeru, ko prijavitelj (zastopnik oziroma pooblaščena oseba prijavitelja) nima digitalne identitete, se vloga odda na prijavnem obrazcu na naslovu: http://ejr.ekultura.gov.si/ejr-web, nato pa se natisne in pošlje v tiskani obliki, ki mora biti opremljena z lastnoročnim podpisom zastopnika oziroma pooblaščene osebe prijavitelja ter žigom prijavitelja (ali izjavo, da ne poslujete z žigom).

(2) Obe obliki prijave, elektronska brez digitalnega podpisa in tiskana, morata biti vsebinsko popolnoma enaki.

(3) Vse obvezne priloge, določene v razpisni dokumentaciji oziroma besedilu razpisa, morate priložiti le v spletnem obrazcu in jih ne pošiljajte še fizično.

(3) Vloga mora biti oddana v ovojnici, opremljeni z A4-dokumentom »Kuverta« (ki jo prijavitelj natisne iz aplikacije) z vsemi potrebnimi podatki (naslov, oznaka razpisa in navedba prijavitelja).

(4) Tiskano vlogo je treba dostaviti na naslov: **Ministrstvo za kulturo, Maistrova 10, 1000 Ljubljana, v zaprti ovojnici osebno ali po pošti.**

(5) Vloga se šteje za pravočasno, če je oddana na prijavnem obrazcu v spletni aplikaciji eJR in:

- poslana po pošti s priporočeno poštno pošiljko in označena s poštnim žigom do vključno dne 13. 11. 2025,

- ali poslana po pošti z navadno poštno pošiljko, ki bo v vložišče ministrstva prispela do vključno dne 13. 11. 2025,

- ali osebno oddana, če bo oddana v poslovnem času ministrstva v vložišču ministrstva do vključno dne 13. 11. 2025.

**Oddaja vloge pomeni, da se prijavitelj strinja z vsemi pogoji in merili razpisa. Prijavitelj z oddajo vloge prav tako dovoljuje objavo in obdelavo osebnih podatkov z namenom vodenja razpisa, objave rezultatov razpisa na spletni strani ministrstva, za znanstvenoraziskovalne in statistične namene, skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.**

Prijavitelj mora hraniti vse izvode programskih vsebin, s katerimi kandidira za sofinanciranje in ki bodo realizirane v letu 2026, v obsegu, kot jih je navedel v vlogi. Izdajatelji radijskih in televizijskih programov morajo programske vsebine hraniti na ustreznem nosilcu slike in zvoka. Sofinancirane programske vsebine, ki bodo realizirane do vložitve zahtevka za izplačilo, morajo biti v ustrezni obliki (ustrezni nosilec slike in zvoka, izvodi sofinanciranih programskih vsebin tiskanih oz. elektronskih objav) priložene zahtevku za izplačilo.

**Dopolnjevanje in spreminjanje vlog sta možna le v razpisnem roku.**

Vloga mora biti izpolnjena v skladu z navodili.

Nepravočasne vloge bodo zavržene.

**OPOZORILO! Prijaviteljem, ki jim bodo dodeljena sredstva in bodo z ministrstvom podpisali pogodbe o financiranju in izvedbi projektov, se bodo proračunska sredstva izplačevala na podlagi izstavljenega e-računa preko portala UJP. E-račun mora vsebovati vse obvezne vsebinske priloge in obračunske listine in biti oddan najpozneje do 1. oktobra 2026, vsa pridobljena sredstva pa porabiti do 31. decembra 2026.**

***PRIJAVNI OBRAZEC***

**1.1 Osnovni podatki**

V obrazcu je treba:

* navesti natančen naslov projekta;
* označiti, ali se prijavljate kot izdajatelj tiskanih medijev, radijskih programov, televizijskih programov, spletnih medijev ali kot neodvisni producent, katerega projekt bo najpozneje v 1 letu po dokončanju uvrščen v programsko shemo izdajatelja radijskega ali televizijskega programa in javno predvajan **(izberete lahko samo eno možnost);**
* označiti področje, na katerem kandidirate (**A ali B**) (**na področju B** lahko kandidirajo le izdajatelji radijskih in televizijskih programov s statusom lokalnega, regionalnega, študentskega oziroma nepridobitnega radijskega ali televizijskegaprograma ter neodvisni producenti, katerih prijavljeni projekti bodo najpozneje v 1 letu po dokončanju uvrščeni v programsko shemo izdajateljev radijskih ali televizijskih programov s statusom lokalnega, regionalnega, študentskega oziroma nepridobitnega radijskega ali televizijskega programa in javno predvajani);
* označiti podpodročje oziroma status programa posebnega pomena na podlagi odločbe, **če kandidirate na področju B**;
* navesti naziv prijavitelja in sedež, naslov in pošto prijavitelja (ter naslov za pošiljanje, če ni enak naslovu prijavitelja, na katerega boste prejemali vso uradno pošto v zvezi s tem javnim razpisom);
* navesti ime in priimek odgovorne osebe oziroma zakonitega zastopnika ter njegovo funkcijo;
* navesti ime in priimek kontaktne osebe ter vse njene kontaktne podatke;
* navesti matično in davčno število prijavitelja ter številko transakcijskega računa, na katerega bodo v primeru odobritve projekta nakazana denarna sredstva.

**1.2 Drugi podatki o prijavitelju**

Vpišite vse podatke, ki se nanašajo na medij, v katerem bodo programske vsebine objavljene.

**1.3 Podatki o projektu**

Vpišite vse podatke, ki se nanašajo na prijavljeni projekt.

**1.4 Podatki o ustvarjalcih**

Vpišite podatke o (so)ustvarjalcih, ki bodo ustvarjali projekt, ter za vsakega navedenega (so)ustvarjalca priložite ustrezne reference.

**1.5 Finančna konstrukcija**

Predlogo finančne konstrukcije (datoteka XLSX) shranite na svoj računalnik. Predlogo v celoti izpolnite in izpolnjen obrazec pripnite v rubriki »Priponka finančna konstrukcija«.

Osnovne finančne podatke o projektu prepišite v elektronski obrazec iz izpolnjene finančne konstrukcije. Finančni podatki v predlogi se morajo ujemati z osnovnimi finančnimi podatki, ki jih boste navedli v elektronskem obrazcu.

**Upravičeni stroški:**

To so stroški, ki so potrebni za produkcijo programskih vsebin projekta in so nastali v obdobju od 1. 1. 2026 do 31. 12. 2026. Prikazani so v spodnji tabeli:

| **Skupina upravičenega stroška** | **Stroški izdajatelja za izvedbo prijavljenega projekta****Vsebina skupine upravičenega stroška** | **Zahtevana dokazila o stroških in izdatkih (plačilih)****(Dokazila se predložijo pri zahtevku za izplačilo in pri zaključnem vsebinskem in finančnem poročilu.)** |
| --- | --- | --- |
| **1. Stroški osebja** Poimensko je treba navesti zaposlene, ki sodelujejo pri realizaciji projekta, in naloge, ki jih bodo opravljali, ter ovrednotiti njihovo urno postavko in predvidene ure pri projektu po posameznih mesecih. | Stroški bruto plač in dajatev delodajalca na plače (bruto 2 – brez malice in prevoza), izraženi z opravljenimi urami pri projektu ter ovrednoteni z vrednostjo urne postavke. ***Navedejo in uveljavljajo se lahko samo ure, ko bo zaposleni izvajal aktivnosti, namenjene projektu.***Stroške za vsakega zaposlenega, ki sodeluje pri realizaciji projekta, je treba prikazati po posameznih mesecih. | Dokazila o nastanku stroška so izjave zaposlenih o opravljenih urah (po mesecih) za potrebe projekta in kopije plačilnih list. Iz plačilne liste mora biti jasno razviden bruto 2 – brez malice in prevoza ali pa bo ta izračunan z ustrezno formulo.Kot potrdila o izvedenih plačilih štejejo izpiski bančnih transakcijskih računov, iz katerih so razvidna nakazila plač zaposlenim, ter plačila davkov in prispevkov oziroma potrdilo Davčne uprave RS, da so plačani vsi davki in druge obvezne dajatve. |
| **2. Stroški drugih storitev, ki so neposredno povezane s projektom** | Stroški storitev zunanjih izvajalcev, ki nastanejo pri izvajanju posameznih aktivnostih projekta in so neposredno povezani s produkcijo vsebin (npr. stroški avtorjev prispevkov, fotografov, radijskih in televizijskih voditeljev, snemalnega osebja, likovne zasnove, potni stroški, ki so nastali pri izvajanju projekta ter so povezani s produkcijo vsebin …). | Dokazila o nastanku stroška predstavljajo kopije prejetih računov o opravljenih storitvah, na katerih mora biti označeno, da je kopija enaka originalu, ter avtorske in druge pogodbe …Storitev mora biti opravljena v letu 2026.Kot potrdila o izvedenih plačilih štejejo izpiski bančnih transakcijskih računov, iz katerih so razvidna plačila računov in nakazila avtorskih honorarjev skupaj z davki in prispevki, ter druga ustrezna potrdila o izvedenih plačilih. |
| **3. Splošni stroški** Ti so omejeni na **največ 10 %** od vseh upravičenih stroškov projekta PRIMER:Če vsi upravičeni stroški skupaj znašajo 50.000 EUR, lahko uveljavite največ 5.000 EUR splošnih stroškov. | Splošnih stroškov ni treba opredeliti. Splošni stroški so stroški, ki so povezani s celotnim poslovanjem prijavitelja in ne morejo v celoti obremeniti ustvarjanja prijavljene programske vsebine, zato so omejeni **na največ do 10% vseh upravičenih stroškov.** | Ni treba prilagati dokazil o nastanku in potrdil plačilu stroška. Ne glede na to pa morajo tudi ti stroški temeljiti na resničnih, dejansko plačanih stroških in mora zanje obstajati verodostojna obračunska dokumentacija. |

**Pri izračunu stroškov projekta je treba biti izredno natančen. Znesek sofinanciranja se namreč ne glede na dejanske stroške projekta po oddaji vloge ne bo spreminjal. Pri navajanju stroškov je treba biti zelo pozoren na določila, kaj so in kaj niso upravičeni stroški in v katerem obdobju lahko stroški nastanejo.**

**Če bo prijavitelj v finančni konstrukciji navedel tudi neupravičene stroške (ali bo navedel previsok znesek splošnih stroškov v razmerju do vseh upravičenih stroškov – več kot 10 %), se bo v primeru, da bo izbran v sofinanciranje, vrednost projekta znižala za višino v finančni konstrukciji navedenih neupravičenih stroškov (ali previsokih splošnih stroškov).**

**Med upravičenimi stroški – razen v delu, ki se nanaša na uveljavljanje splošnih stroškov v višini 10 % vseh upravičenih stroškov – ni mogoče uveljavljati:**

* davka na dodano vrednost za davčne zavezance po Zakonu o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23),
* stroškov kostumografije, maske in scenografije,
* stroškov notarskih in odvetniških storitev,
* stroškov distribucije,
* stroškov tiska,
* stroškov promocije in prikazovanja,
* stroškov storitev agencijskih novic,
* stroškov informacijskih in telekomunikacijskih storitev,
* stroškov infrastrukturne nadgradnje in stroškov najema, lizinga ali nakupa osnovnih sredstev (najem dvorane, studia, snemalna oprema, računalniška oprema, vozila …),
* stroškov nadomestil, plačanih kolektivnim organizacijam za varstvo avtorske pravice in sorodnih pravic,
* režijskih stroškov (amortizacija, stroški materiala, stroški administracije, stroški računovodskih in finančnih storitev – npr. stroški zavarovanja ter stroški kreditov in drugih finančnih transakcij …),
* stroškov, ki niso v neposredni povezavi z izvedbo projekta oz. nastankom sofinancirane programske vsebine.

Če z istim projektom sodelujete na drugih razpisih, ki zagotavljajo sredstva iz državnega ali lokalnih proračunov ali virov EU, ali ste sredstva že pridobili, morate to dejstvo navesti v finančni konstrukciji projekta.

Zaprošeni znesek sofinanciranja projekta je znesek, za katerega lahko prijavitelj zaprosi v okviru dovoljenega obsega sofinanciranja in predvidenih stroškov projekta.

**1.6 Obvezne izjave prijavitelja projekta**

Ustrezno označite, da se z izjavami strinjate oziroma da izpolnjujete zahtevane pogoje.

Pri izjavi »Seznanjen sem z vsebino pogodbe« je treba priloženi vzorec pogodbe prebrati in potrditi, da ste bili ob prijavi seznanjeni s pogodbenimi določili.

Ministrstvo si pridržuje pravico, da vsebino pogodbe pred podpisom dopolni ali spremeni.

**1.7 Obvezne priloge**

**Obvezne priloge so:**

V rubriki Podatki o ustvarjalcih:

**– Ime in reference (največ 3) glavnega avtorja projekta**

Reference predstavljajo priložena priporočila, priznanja ali strokovna mnenja, iz katerih so razvidne spretnosti, znanja in veščine avtorja. Navedite področje njegovega delovanja, leta izkušenj, strokovna znanja, njegov pomen za kakovostno izvedbo projekta ipd.

**– Imena in reference (največ 3) morebitnih soavtorjev projekta**

Reference navedite za vsakega soavtorja, ki ga navajate.

Reference predstavljajo priložena priporočila, priznanja ali strokovna mnenja, iz katerih so razvidne spretnosti, znanja in veščine soavtorja. Navedite področje njegovega delovanja, leta izkušenj, strokovna znanja, njegov pomen

**– Imena in reference (največ 3) morebitnih koproducentov** za kakovostno izvedbo projekta ipd.

**– Ime in reference (največ 3) morebitnega producenta**

Reference navedite za vsakega producenta, ki ga navajate.

Reference predstavljajo priložena priporočila ali strokovna mnenja, iz katerih je razviden pomen za kakovostno izvedbo projekta.

Reference navedite za vsakega koproducenta, ki ga navajate.

Reference predstavljajo priložena priporočila ali strokovna mnenja, iz katerih je razviden pomen za kakovostno izvedbo projekta.

V rubriki Priloge:

– **Reference medija (največ 5)**

Reference medija predstavljajo priložena priporočila, priznanja, strokovna mnenja, časopisni članki, medijske objave in drugo promocijsko gradivo, iz katerih so razvidni delovanje, aktivnost in kakovost medija.

– **Vzorčni primer programske vsebine**

Izdajatelji medija predložijo vzorčni primer programske vsebine, npr. primer tiskane ali elektronske objave ali primer radijskega ali televizijskega prispevka, oddaje, objave.

– **Izjava o preverjanju dejstev pred objavo**

Izdajatelji medija priložijo izjavo, da medij pred objavo preverja dejstva oziroma ima medij na ravni uredniškega procesa uvedene postopke za zaznavanje in odpravljanje napak, ter kratek opis teh postopkov.

– **Neodvisni producenti** podajo tudi **izjavo o programski volji** izdajatelja radijskega ali televizijskega programa, da bo sofinancirani projekt najpozneje v enem (1) letu po dokončanju uvrščen v njihovo programsko shemo in javno predvajan. Izjavo o programski volji mora **podpisati zakoniti zastopnik izdajatelja radijskega ali televizijskega programa.** Zaradi omejitev iz 4.a-člena Zakona o medijih izjave o programski volji ne more podati javni zavod Radiotelevizija Slovenija.

– **Ocena dosega med javnostmi**

Izdajatelji medija predložijo oceno dosega med javnostmi, ki so jim specializirani, manjšinski, študentski ali lokalni mediji namenjeni.

– **Izdajatelji spletnih medijiev** priložijo **izpis o unikatnih obiskih spletnega mesta in številu ogledov strani** na letni ravni iz spletne analitike, podatke o poslušanju (podkasti) ali ogledih (spletni video) ter podatke o dosegu in številu uporabnikov na zelo velikih spletnih platformah.

– **Dokazilo o registraciji dejavnosti razširjanja programskih vsebin**

Izdajatelji medija predložijo dokazilo o ustrezni registraciji (veljavni ustanovitveni akt oziroma temeljni akt oziroma drug pravni akt) in v njem jasno označijo izpolnjevanje pogoja.

– **Izpisek iz poslovnega oz. sodnega registra**

Izdajatelji medija predložijo izpisek iz poslovnega oz. sodnega registra, ki ni starejši od 30 dni.

***NAČIN OCENJEVANJA PROGRAMSKIH VSEBIN***

|  |
| --- |
| **1. Merila za ocenjevanje programskih vsebin tiskanih medijev** |

**1. kakovost, izvirnost, komunikativnost in aktualnost avtorske obravnave (44 točk)**

Merilo se nanaša na projekt. Vsak element merila (kakovost, izvirnost, komunikativnost in aktualnost) je ovrednoten s točkami, pri čemer je pri vsakem posameznem elementu merila možno doseči največ 11 točk. Skupaj je torej možno doseči 44 točk.

Pri pojmu »**kakovost«** se ocenjuje osnovna novinarska/medijska posredovalna kompetenca, tj. profesionalna izvedba prijavljene programske vsebine: obvladovanje novinarskega dela, vrhunsko znanje jezika in poznavanje novinarskih žanrov, avtonomnost mišljenja in poglobljena predstavitev problematike. Večja kakovost medijskih vsebin pomeni tudi nadgradnjo osnovnega novinarskega poročanja v poglobljeno in analitično poročanje, uporabo zahtevnejših novinarskih žanrov (analizo, kritiko ipd.), preiskovalno novinarstvo, sodelovanje različnih uredništev pri pripravi vsebine in preverjanje dejstev pred objavo. Pri finančni konstrukciji projekta se upošteva tudi ustrezno ovrednoteno delo avtorjev in soavtorjev ter izvajalcev projekta glede na odgovornost in zahtevnost opravljenega dela.

Pri pojmu »**izvirnost«** se ocenjujeta inovativnost in ambicioznostprijavljene programske vsebine. Pri izvirnosti se ocenjujeta tako vsebinska izvirnost prijavljenega projekta ali programa (izbira teme) kot tudi način predstavitve (izvirna uporaba ali razvoj novinarskega žanra, nov način pripovedovanja novinarske zgodbe, uporaba novih tehničnih možnosti pri doseganju občinstva). Posebej se upošteva tudi stopnja vsebinske, žanrske ali izvedbene nadgradnje glede na projekte, ki jih je isti prijavitelj v preteklosti že prijavljal. Če se projekt večinsko prepisuje iz preteklih prijav brez dokazljive vsebinske novosti, to ne pomeni nove ideje, metode ali rešitve, ki presegajo obstoječe prakse, zato bo pri tem merilu dodeljeno manjše število točk.

Pri pojmu »**aktualnost«** se ocenjujeta družbena relevantnost programskih vsebin ter ali projekt nagovarja redko naslovljene ali spregledane teme ali gledišča. Pri aktualnosti se ocenjuje tudi umeščenost predstavljene tematike v slovenski prostor (kontekst).

Pri pojmu »**komunikativnost«** se ocenjuje učinkovitost doseganja ciljnih občinstev, denimo interakcija med medijskimi vsebinami in občinstvom (javnostjo) ter prizadevanja prijavitelja za promocijo medijskih vsebin poleg objav v matičnem mediju: dejavnosti na družabnih omrežjih, organizacija dogodkov, komunikativnost spletnega mesta ipd. Za specializirane, manjšinske ali lokalne medije se upošteva ocena dosega med javnostmi, ki so jim takšni mediji namenjeni.

**2. pomen za posamezno regijo oziroma lokalno skupnost (20 točk)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ocenjujejo se predstavitev, spremljanje in objavljanje lokalnih novic, aktivnosti, dogodkov, informacij, ki so pomembne za lokalno prebivalstvo ter za razvoj regije oziroma lokalne skupnosti pa tudi širših družbenih problematik, ki so pomembne za lokalno skupnost (okolje, poraba javnega denarja na občinski ravni ipd.).

**3. obseg splošnoinformativnih, kulturnih, znanstvenostrokovnih, raziskovalnih in izobraževalnih programskih vsebin (10 točk)**

Merilo se nanaša na projekt. Merilo je ovrednoteno s točkami, in sicer glede na delež splošnoinformativnih, kulturnih, znanstvenostrokovnih, raziskovalnih in izobraževalnih programskih vsebin v projektu, pri čemer bo ocena predstavljala seštevek vseh zgoraj navedenih vsebin:

– od 0 do 60 % – 0 točk,

– od (vključno) 60 do 80 % – 5 točk,

– od (vključno) 80 do 100 % – 10 točk.

**4. povprečno število objavljenih izvirnih člankov v posamezni številki (10 točk)**

Merilo se nanaša na medij. Merilo je ovrednoteno s točkami, in sicer, ali je v posamezni številki povprečno objavljenih:

– do 10 izvirnih člankov – 0 točk,

– od (vključno) 10 do 20 izvirnih člankov – 5 točk,

– od (vključno) 20 in več izvirnih člankov – 10 točk.

Pri pojmu **»izvirni članek«** je mišljenčlanek, ki izraža visok delež izvirnega avtorskega dela.

**5. zagotavljanje večjega zaposlovanja ali sklepanja pogodbenih razmerij zaposlovanja novinarjev oziroma programskih delavcev, ki medij ustvarjajo (6 točk)**

Merilo se nanaša na medij. Merilo je ovrednoteno s točkami (pri čemer je 6 točk najvišja možna skupna višina doseženih točk), in sicer:

– do 2 redno zaposlena – 0 točk,

– 2 redno zaposlena – 1 točka,

– 3 redno zaposleni – 2 točki,

– 4 ali več redno zaposlenih – 4 točke,

– do 2 zunanja (pogodbena) sodelavca – 0 točk,

– 2 do vključno 5 zunanjih (pogodbenih) sodelavcev – 1 točka,

– 6 ali več zunanjih (pogodbenih) sodelavcev – 2 točki.

**6. povprečno število prodanih izvodov tiskanih medijev (5 točk)**

(povprečno število prodanih izvodov na posamezno edicijo za preteklo leto)

Merilo se nanaša na medij. Merilo je ovrednoteno s točkami, pri čemer:

– dnevniki za vsakih 4.000 prodanih izvodov dobijo 1 točko, vendar je najvišje število možnih točk 5,

– preostala periodika za vsakih 300 prodanih izvodov dobi 1 točko, vendar je najvišje število možnih točk 5.

**7. pomen za uresničevanje pravice do javnega obveščanja in objektivne obveščenosti (3 točke)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Objektivnost in objektivno poročanje oziroma obveščenost v tem primeru pomenita zavezanost preverjenim dejstvom ter prikazovanju vprašanj in dogodkov na nevtralen in nepristranski način ter jasno razločevanje med poročanjem in komentiranjem.

**8. zagotavljanje rednega in objektivnega ter uravnoteženega predstavljanja političnega delovanja in stališč raznih organizacij in posameznikov, zlasti politične pozicije in opozicije (2 točki)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ne ocenjuje se le politično delovanje političnih strank, ampak tudi druge oblike družbenega delovanja (civilna družba …) ter objavljena stališča različnih organizacij in objavljena stališča različnih posameznikov.

**Možnih je 100 točk po posameznem članu strokovne komisije, tj. skupaj 500 točk.**

|  |
| --- |
| **2. Merila za ocenjevanje programskih vsebin radijskih in televizijskih programov ter spletnih medijev** |

**1. kakovost, izvirnost, komunikativnost in aktualnost avtorske obravnave (44 točk)**

Merilo se nanaša na projekt. Vsak element merila (kakovost, izvirnost, komunikativnost in aktualnost) je ovrednoten s točkami, pri čemer je pri vsakem posameznem elementu merila možno doseči največ 11 točk. Skupaj je torej možno doseči 44 točk.

Pri pojmu »**kakovost«** se ocenjuje osnovna novinarska/medijska posredovalna kompetenca, tj. profesionalna izvedba prijavljene programske vsebine: obvladovanje novinarskega dela, vrhunsko znanje jezika in poznavanje novinarskih žanrov, avtonomnost mišljenja in poglobljena predstavitev problematike. Večja kakovost medijskih vsebin pomeni tudi nadgradnjo osnovnega novinarskega poročanja v poglobljeno in analitično poročanje, uporabo zahtevnejših novinarskih žanrov (analizo, kritiko ipd.), preiskovalno novinarstvo, sodelovanje različnih uredništev pri pripravi vsebine in preverjanje dejstev pred objavo. Pri finančni konstrukciji projekta se upošteva tudi ustrezno ovrednoteno delo avtorjev in soavtorjev ter izvajalcev projekta glede na odgovornost in zahtevnost opravljenega dela.

Pri pojmu »**izvirnost«** se ocenjujeta inovativnost in ambicioznostprijavljene programske vsebine. Pri izvirnosti se ocenjujeta tako vsebinska izvirnost prijavljenega projekta ali programa (izbira teme) kot tudi način predstavitve (izvirna uporaba ali razvoj novinarskega žanra, nov način pripovedovanja novinarske zgodbe, uporaba novih tehničnih možnosti pri doseganju občinstva). Posebej se upošteva tudi stopnja vsebinske, žanrske ali izvedbene nadgradnje glede na projekte, ki jih je isti prijavitelj v preteklosti že prijavljal. Če se projekt večinsko prepisuje iz preteklih prijav brez dokazljive vsebinske novosti, to ne pomeni nove ideje, metode ali rešitve, ki presegajo obstoječe prakse, zato bo pri tem merilu dodeljeno manjše število točk. Pri pojmu »**aktualnost«** se ocenjujeta družbena relevantnost programskih vsebin ter ali projekt nagovarja redko naslovljene ali spregledane teme ali gledišča. Pri aktualnosti se ocenjuje tudi umeščenost predstavljene tematike v slovenski prostor (kontekst).

Pri pojmu »**komunikativnost«** se ocenjuje učinkovitost doseganja ciljnih občinstev, denimo interakcija med medijskimi vsebinami in občinstvom (javnostjo) ter prizadevanja prijavitelja za promocijo medijskih vsebin poleg objav v matičnem mediju: dejavnosti na družabnih omrežjih, organizacija dogodkov, komunikativnost spletnega mesta ipd. Pri spletnih medijih se upoštevajo tudi obiskanost spletnega mesta in število ogledov spletne strani na letni ravni iz spletne analitike, podatki o poslušanju (podkasti) ali ogledih (spletni video) ter podatki o dosegu in številu uporabnikov na zelo velikih spletnih platformah (sledilcih, naročnikih, prijateljih in podobno). Te platforme so določene v Evropskem Aktu o digitalnih storitvah, za zelo velike spletne platforme pa štejejo platforme ali iskalniki, ki imajo v EU vsak mesec več kot 45 milijonov uporabnikov, in med katere med drugim sodijo tudi Meta (Facebook in Instagram), X, Youtube, Linkedin in TikTok. Prijavitelji podatkom o dosegu na zelo velikih spletnih platformah priložijo tudi oceno podvajanja občinstva med platformami in morebitnega deleža lažnih uporabnikov (botov). Za specializirane, manjšinske ali lokalne medije se upošteva ocena dosega med javnostmi, ki so jim takšni mediji namenjeni.

**2. pomen projekta za razvoj slovenske kulture in jezika (10 točk)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk.

**3. pomen za ohranjanje slovenske nacionalne in kulturne identitete (5 točk)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk.

**4. pomen izvedbe v projektu predlaganih programskih vsebin za raznolik razvoj slovenske medijske krajine (30 točk)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ocenjuje se inovativnost medijskega projekta: ali prijavitelj uvaja nove vsebine ali rubrike, ali na slovensko medijsko krajino prinaša nov ali drugačen način pripovedovanja novinarskih žanrov, uvaja in spodbuja dobre prakse, preizkuša nov medijski model (poslovni, vsebinski, tehnološki, organizacijski …) in ali v medijsko krajino prinaša nov medijski glas (predlaganega projekta ne prijavlja obstoječi večji medij ali medijska mreža). Ocenjuje se tudi, ali prijavljeni projekt ali program prispeva k boljšemu poznavanju in razumevanju medijskega okolja (analizira medije in nove medije, medijski trg, medijsko politiko, oglaševanje idr.).

**5. zagotavljanje večjega zaposlovanja ali sklepanja pogodbenih razmerij zaposlovanja novinarjev oziroma programskih delavcev, ki medij ustvarjajo (6 točk)**

Merilo se nanaša na medij. Merilo je ovrednoteno s točkami (pri čemer je 6 točk najvišja možna skupna višina doseženih točk), in sicer:

– do 2 redno zaposlena – 0 točk,

– 2 redno zaposlena – 1 točka,

– 3 redno zaposleni – 2 točki,

– 4 ali več redno zaposlenih – 4 točke,

– do 2 zunanja (pogodbena) sodelavca – 0 točk,

– 2 do vključno 5 zunanjih (pogodbenih) sodelavcev – 1 točka,

– 6 ali več zunanjih (pogodbenih) sodelavcev – 2 točki.

**6. pomen za uresničevanje pravice do javnega obveščanja in objektivne obveščenosti (3 točke)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Objektivnost in objektivno poročanje oziroma obveščenost v tem primeru pomenita zavezanost preverjenim dejstvom ter prikazovanju vprašanj in dogodkov na nevtralen in nepristranski način ter jasno razločevanje med poročanjem in komentiranjem.

**7. zagotavljanje rednega in objektivnega ter uravnoteženega predstavljanja političnega delovanja in stališč raznih organizacij in posameznikov, zlasti politične pozicije in opozicije (2 točki)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ne ocenjuje se le politično delovanje političnih strank, ampak tudi druge oblike družbenega delovanja (civilna družba …) ter objavljena stališča različnih organizacij in objavljena stališča različnih posameznikov.

**Možnih je 100 točk po posameznem članu strokovne komisije, tj. skupaj 500 točk.**

|  |
| --- |
| **3. Merila za ocenjevanje programskih vsebin radijskih in televizijskih programov s statusom lokalnega, regionalnega, študentskega oziroma nepridobitnega radijskega ali televizijskega programa** |

**1. pomen projekta za razvoj posameznih regij, lokalnih skupnosti ali posebnih vsebin (25 točk)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ocenjujejo se predstavitev, spremljanje in objavljanje lokalnih novic, aktivnosti, dogodkov, informacij, ki so pomembne za lokalno prebivalstvo ter za razvoj regije oziroma lokalne skupnosti pa tudi širših družbenih problematik, ki so pomembne za lokalno skupnost (okolje, poraba javnega denarja na občinski ravni ipd.).

**2. kakovost, izvirnost, komunikativnost in aktualnost avtorske obravnave (44 točk)**

Merilo se nanaša na projekt. Vsak element merila (kakovost, izvirnost, komunikativnost in aktualnost) je ovrednoten s točkami, pri čemer je pri vsakem posameznem elementu merila možno doseči največ 11 točk. Skupaj je torej možno doseči 44 točk.

Pri pojmu »**kakovost«** se ocenjuje osnovna novinarska/medijska posredovalna kompetenca, tj. profesionalna izvedba prijavljene programske vsebine: obvladovanje novinarskega dela, vrhunsko znanje jezika in poznavanje novinarskih žanrov, avtonomnost mišljenja in poglobljena predstavitev problematike. Večja kakovost medijskih vsebin pomeni tudi nadgradnjo osnovnega novinarskega poročanja v poglobljeno in analitično poročanje, uporabo zahtevnejših novinarskih žanrov (analizo, kritiko ipd.), preiskovalno novinarstvo, sodelovanje različnih uredništev pri pripravi vsebine in preverjanje dejstev pred objavo. Pri finančni konstrukciji projekta se upošteva tudi ustrezno ovrednoteno delo avtorjev in soavtorjev ter izvajalcev projekta glede na odgovornost in zahtevnost opravljenega dela.

Pri pojmu »**izvirnost«** se ocenjujeta inovativnost in ambicioznostprijavljene programske vsebine. Pri izvirnosti se ocenjujeta tako vsebinska izvirnost prijavljenega projekta ali programa (izbira teme) kot tudi način predstavitve (izvirna uporaba ali razvoj novinarskega žanra, nov način pripovedovanja novinarske zgodbe, uporaba novih tehničnih možnosti pri doseganju občinstva). Posebej se upošteva tudi stopnja vsebinske, žanrske ali izvedbene nadgradnje glede na projekte, ki jih je isti prijavitelj v preteklosti že prijavljal. Če se projekt večinsko prepisuje iz preteklih prijav brez dokazljive vsebinske novosti, to ne pomeni nove ideje, metode ali rešitve, ki presegajo obstoječe prakse, zato bo pri tem merilu dodeljeno manjše število točk.

Pri pojmu »**aktualnost«** se ocenjuje učinkovitost doseganja ciljnih občinstev, denimo interakcija med medijskimi vsebinami in občinstvom (javnostjo) ter prizadevanja prijavitelja za promocijo medijskih vsebin poleg objav v matičnem mediju: dejavnosti na družabnih omrežjih, organizacija dogodkov, komunikativnost spletnega mesta ipd.

Pri pojmu »**komunikativnost«** se ocenjuje učinkovitost doseganja ciljnih občinstev, denimo interakcija med medijskimi vsebinami in občinstvom (javnostjo) ter prizadevanja prijavitelja za promocijo medijskih vsebin poleg objav v matičnem mediju: dejavnosti na družabnih omrežjih, organizacija dogodkov, komunikativnost spletnega mesta ipd. Za specializirane, manjšinske, študentske ali lokalne medije se upošteva ocena dosega med javnostmi, ki so jim takšni mediji namenjeni.

**3. pomen izvedbe v projektu predlaganih programskih vsebin za raznolik razvoj slovenske medijske krajine (10 točk)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ocenjuje se inovativnost medijskega projekta: ali prijavitelj uvaja nove vsebine ali rubrike, ali na slovensko medijsko krajino prinaša nov ali drugačen način pripovedovanja novinarskih žanrov, uvaja in spodbuja dobre prakse, preizkuša nov medijski model (poslovni, vsebinski, tehnološki, organizacijski …) in ali v medijsko krajino prinaša nov medijski glas (predlaganega projekta ne prijavlja obstoječi večji medij ali medijska mreža). Ocenjuje se tudi, ali prijavljeni projekt ali program prispeva k boljšemu poznavanju in razumevanju medijskega okolja (analizira medije in nove medije, medijski trg, medijsko politiko, oglaševanje idr.).

**4. zagotavljanje upoštevanja načela kulturne raznolikosti, načela enakih možnosti spolov ter uveljavljanja strpnosti (10 točk)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ocenjujejo se zastopanost obeh spolov med osebami, ki bodo sodelovale pri projektu, spodbujanje spoznavanja identitet drugih in drugačnih skupnosti in medsebojno spoštovanje.

**5. omogočanje uresničevanja pravice do javnega obveščanja in** **obveščenosti lokalnim in manjšinskim skupnostim in ali se razširja v manjšinskih jezikih (10 točk)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ocenjuje se objektivna obveščenost lokalnih in manjšinskih skupnosti in ali se razširja v manjšinskih jezikih. Objektivnost in objektivno poročanje oziroma obveščenost v tem primeru pomenita zavezanost preverjenim dejstvom ter prikazovanju vprašanj in dogodkov na nevtralen in nepristranski način ter jasno razločevanje med poročanjem in komentiranjem.

**6. zagotavljanje večjega zaposlovanja ali sklepanja pogodbenih razmerij zaposlovanja novinarjev oziroma programskih delavcev, ki medij ustvarjajo (6 točk)**

Merilo se nanaša na medij. Merilo je ovrednoteno s točkami (pri čemer je 6 točk najvišja možna skupna višina doseženih točk), in sicer:

– do 3 redno zaposleni – 0 točk,

– 3 redno zaposleni – 1 točka,

– 4 do vključno 6 redno zaposlenih – 2 točki,

– več kot 6 redno zaposlenih – 4 točke,

– do 2 zunanja (pogodbena) sodelavca – 0 točk,

– 2 do vključno 5 zunanjih (pogodbenih) sodelavcev – 1 točka,

– 6 ali več zunanjih (pogodbenih) sodelavcev – 2 točki.

**7. pomen za uresničevanje pravice do javnega obveščanja in objektivne obveščenosti (3 točke)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Objektivnost in objektivno poročanje oziroma obveščenost v tem primeru pomeni zavezanost preverjenim dejstvom ter prikazovanju vprašanj in dogodkov na nevtralen in nepristranski način ter jasno razločevanje med poročanjem in komentiranjem.

**8. zagotavljanje rednega in objektivnega ter uravnoteženega predstavljanja političnega delovanja in stališč raznih organizacij in posameznikov, zlasti politične pozicije in opozicije (2 točki)**

Merilo se nanaša na projekt. Merilo je ovrednoteno s točkami, pri čemer je navedena najvišja možna višina doseženih točk. Ne ocenjuje se le politično delovanje političnih strank, ampak tudi druge oblike družbenega delovanja (civilna družba …) ter objavljena stališča različnih organizacij in objavljena stališča različnih posameznikov.

**9. nepridobitnost programa (5 točk)**

Samo izdajatelj, katerega program ima status nepridobitnega radijskega ali televizijskega programa, prejme 5 točk.

**Možnih je 115 točk po posameznem članu strokovne komisije, tj. skupaj 575 točk.**